7. 7. 95 De Europæiske Fællesskabers Tidende Nr. L 156/3 RÅDETS FORORDNING (EF) Nr. 1644/95 af 29. juni 1995 om fastsættelse af de autonome toldsatser, der skal gælde for avispapir, i ruller og ark, henhørende under KN-kode 48010010 og 480100 90, som følge af Østrigs, Finlands og Sveriges tiltrædelse RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 113, under henvisning til forslag fra Kommissionen, og ud fra følgende betragtninger : Østrig, Finland og Sverige har anvendt den fælles toldtarif siden den 1. januar 1995 i henhold til artikel 2 i tiltrædel- sesakten af 1994; Rådet gav på mødet den 8. februar 1995 bemyndigelse til at åbne forhandlinger i henhold til artikel XXIV, stk. 6, i den almindelige overenskomst om told og udenrigshandel 1994 (GATT 1994) med henblik på at finde en løsning i de tilfælde, hvor de nye medlemsstaters anvendelse af den fælles toldtarif fører til ændring eller tilbagetrækning af toldlempelser, de tidligere har indrømmet ; de nye medlemsstaters anvendelse af den fælles toldtarif har ført til en nedsættelse af visse importtoldsatser og forhøjelse af visse andre toldsatser ; indtil der er indgået en global ordning efter forhandlinger mellem Fællesskabet og tredjelande, bør der anvendes autonome foranstaltninger, som kan lette den negative påvirkning af eksporten af visse varer fra tredjelande som følge af udvidelsen ; de foranstaltninger, der skal anvendes, berører på ingen måde resultaterne af de igangværende forhandlinger i henhold til artikel XXIV, stk. 6, i GATT 1994 og heller ikke Fællesskabets ønske om at indgå en aftale, som tager hensyn til udvidelsens samlede virkninger for handelen med tredjelande ; i den forbindelse er det hensigtsmæssigt på et autonomt grundlag at fremskynde den toldnedsættelse til 0 %, der allerede er planlagt for avispapir, i ruller og ark, henhø- rende under KN-kode 4801 00 10 og 4801 0090 — UDSTEDT FØLGENDE FORORDNING : Artikel 1 Der fastsættes autonome toldsatser for avispapir, i ruller og ark, henhørende under KN-kode 48010010 og 4801 00 90, som angivet i bilaget. Artikel 2 Denne forordning træder i kraft dagen efter offentliggø- relsen i De Europæiske Fællesskabers Tidende. Artikel 3 De autonome toldsatser, der er fastsat ved denne forord- ning, anvendes indtil Rådet med kvalificeret flertal fast- slår, at forhandlingerne med Canada i henhold til artikel XXIV, stk. 6, i GATT 1994 er afsluttet. Denne forordning er bindende i alle enkeltheder og gælder umiddelbart i hver medlemsstat. Udfærdiget i Luxembourg, den 29. juni 1995. På Rådets vegne J. BARROT Formand